
Temeljeći rad na arhivskoj građi, autor iznosi 
historijat izgradnje franjevačke crkve i samostana u 
Sinju, kao i podizanje mramornog oltara Gospe 
Sinjske iz radionice Dall'Acqua. Istovremeno, autor 
donosi nove podatke o štovanoj slici Bogorodice za 
koju je oltar i podignut. 


Samostanska crkva Gospe Sinjske u Sinju počela se graditi pred oko 300 godina u 
tek nastajućoj varoši ispod stare tvrđave. Svojim položajem i trgom usmjerila je urbarni 
razvoj naselja. Kako se nalazi u sredini mjesta, doživljavala je sudbinu Sinja, udarce nepri- 
jatelja ili prirodnih sila. Njezina izgradnja i unutrašnje uređenje dobivalo je stoga preinake, 
što je istraživaču zanimljivo, iako one nisu uvijek uspješne, ali ih opravdava dobra volja. 
UZ kratak prikaz izgradnje i nadogradnje crkve u 18. stoljeću, prikazat ću i podizanje mon- 
umentalnoga mramornog oltara Gospe Sinjske. 

Iako su franjevci samostana sv. Petra u Rami (Bosna) doveli narod u dolinu Cetine i 
time pomogli napučiti ne samo gotovo prazno područje oko Sinja, nego i Zagoru sve do 
tijeke Krke, Mlečani nisu u početku imali u njih dovoljno povjerenja. Stoga su skupinu 
fratara prvotno smjestili u Dugopolje, a zatim u Klis i konačno u staru benediktinsku opati- 
ju sv. Stjepana u Splitu. Tu, u zatvorenom prostoru, daleko od naroda s kojim su bili krvno 
i prijateljski povezani, teško su se snalazili. Nakon nekoliko godina vratili su se u Sinj i 
stvorili mali samostan s crkvom na položaju današnjeg groblja sv. Franje.! 

Prema nacrtu ing. A. Benonijaž od 10. siječnja 1703. crkva i zvonik, samostan i gospo- 
darske zgrade ne nalikuju muslimanskoj arhitekturi, iako se piše da su franjevci mošeju 
pretvorili u crkvu. Tu se, naime, nalazila “mesdžda“", džamija bez propovjedaonice, a 
IJA. Soldo, Seoba Ramljaka u sinjsku krajinu, Zbornik: Selidba Ramljaka, Sarajevo 1985., str. 


23-34. : 
2. Arhiv Franj. Samostana - Sinj (unaprijed: ASS) Mape br. 2. 

Filipović (+ 1769.) koji je godine 1756. zapisao da su “od burne strane grada" - sinjske 
tvrđave - fratri podigli kuću “u zid klačni" i blizu nje crkvu, pokrili je šimlom, a kuću 
ševarom. “Celle" - sobice bile su pregrađene daskama. To mjesto “zvaše se manastir svetoga 
Frane, u komu sam i ja (Filipović, op.p.) pria istoga rata (mali rat, op.p.) ditešcom pribivao".+ 

Samo se nekoliko redovnika i mladosti smjestilo na tom mjestu. Ono je bilo nezgod- 
no smješteno, pod udarcem bure, izvan naselja, s osamljenom crkvom ispred koje se nije 
mogao stvoriti prostrani trg, ideal baroknih gradskih središta. Upravo je to htio fra Pavao 
Vučković (+ 1735.), duhovni vođa fratara i njihova usmjerivanja prema Mletačkoj 
Dalmaciji. Od općeg providura Danijela Dolfina dobio je godine 1695. prostor ispod 
tvrđave Kamičac da bi tu podigao crkvu i hospicij (samostan). Granice posjeda trebali su 
odrediti koloneli conte Antun Canagetti i Jure Marcomatti.* Na tom je prostranom prostoru 
Vučković zamislio gradnju velike ckrve s trgom. Prema crkvi je čak zamišljao gradnju 
velike zgrade na kat s arkadom gdje bi se smjestile trgovine, a nacrt je godine 1720. izradio 
ing. kolonelo Melchiori, a potvrdio opći providur Alvise Mocenigo.5 U tekstu se izričito 
napominje kako je nacrt izrađen po zamisli Vučkovića: “giusto Videa, spicgata dal molto 
rdo pre Paolo Vuscovich francescano, guardiano dignissimo del monastero..." Ta se galeri- 
ja, nažalost, nije ostvarila. Ona bi sigurno davala središnjici varoši dostojniji izgled. 

U hospiciju otaca iz Rame 16. rujna 1698. Vučković je, kao starješina, s ostalim 
franjevcima sklopio ugovor s protom Macanovićem, Raguseo iz Trogira o podizanju crkve 
s pet kapela i stanom za novice na mjestu ispod Kamička.? Nacrt zamišljene crkve naslikao 
je godine 1708. ing. A. Benoni. Prema tom crtežu samostan je postavljen sjeverno od crkve 
s lijepo uređenim klaustrom i zvonikom do četvrtaste apside. Ispod crkve predviđeno je 
prostrano goblje a iza njega uređen vrt u obliku pravilnih pačetvorina. Na tom slobodnom 
prostoru Macanović je nadodao lađi bočne, presvođene kapele u kojima bi bili smješteni 
oltari. Time je, piše Fisković, unio novu varijantu u južnohrvatsku arhitekturu. Ispod tri- 
jumfalnog luka zamišljen je oltar, a iza njega prostrano svećeničko pjevalište (kor). 

Iako je opći providur Alvise Mocenigo bio nazočan godine 1699. polaganju 
temeljnog kamena u koji je položio zlatnu kolajnu od 15 dukata, gradnja je prekinuta. 
Naime, godinu prije Vučković je bio zarobljen i odveden u Tursku. Nakon tamnovanja, 
kojeg se oslobodio godine 1703., Vučković je boravio po mletačkim salonima i 
prepričavao svoje avanture, ta bio je “glagoljiv", kako piše njegov dobar poznavalac fra 
Gašpar Vinjalić (+ 1781.), te se sprijateljio s vlastelinskim obiteljima, osobito Moceniga i 
Soranza. Otišao je u Rim gdje je “zbog zasluga" ubrojen među eksprovincijale. Vratio se u 


3 F. Dž. Spaho, Jedan turski popis Sinja i Vrlike iz 1604. godine, Acta historico-aeconomica 
Jugoslaviae, vol. 12., Zagreb 1985., str. 21. isl. 

4 ASS, Knj. 10., str. 4-5. Naziv samostana uzimam kao stan redovnika, a ne za kanonski 
proglašen. 

5 > ASS, Fasc. 10., sv. IV., spis 1. 

6 ASS, mape br. 5. 

TC. Fisković, Ignacije Macanović i njegov krug, Prilozi pov. umj. u Dalmaciji, knj. 9., Split 
1955., str. 2101 sl. 

Crtež Antonije Benonija Macanovićeve crkve i samostana u Sinju iz 1702. godine 


Sinj i “bi otac od manastira i veće puta gvardijan" - piše Filipović, te je nadodao ponajveću 
pohvalu: “brez svakoga drugoga poznanja od maike provincie"'.3 

Svoj ugled Vučković je upotrebio da bi podigao crkvu. Godine 1704. uputio je 
molbu duždu za pripomoć. Nju je podržao opći providur Sebastijan Mocenigo (23. prosin- 
ca 1704.), ai u Mlecima pl. Ivan Mocenigo. Dobivena je pomoć od mletačkoga senata i to 
trećina od desetine što se skupljala u Cetini, a iznosila je 360 dukata godišnje (28. svibnja 
1705.). To mu je javio Ivan Mocenigo, preporučujući mu da se svakog dana izmoli u koru 
dvije Zdravo Kraljice, jedna za njega, a druga na njegovu nakanu. Prijateljska intima s tom 
uglednom obitelji na lagunama vidi se i iz pozdrava gđe Betine Mocenigo i gđe Soranzo 
Vučkoviću 


Usprkos pomoći naroda, a i države, crkva se polagano podizala do godine 1709., 
kako piše ljetopisac: “... u sedamnaest godina sagradu se carkva cele uza nju od sivera pri- 
tisnute i ostala zgrada od velike capele u buru do veliki skala od manastira“. 

Te godine, 7. lipnja 1709., splitski nadbiskup Stjepan Cupilli pohodio je Sinj u 
kojem se sadržao nekoliko dana. Drugog dana pohoda nadbiskup je sišao iz tvrđave, gdje 
je odsjeo, i u još nepokrivenoj crkvi sv. Marije od Milosti vršio obrede. U spisima poho- 
dalo upisano je kako je nadbiskup pregledao “pažljivo veoma dragocjene slike, smještene 
na oltarima i po zidovima hrama, koje su oci donijeli sobom iz Rame". Veliko priznanje 
8 ASS, Mapebr. 1. 


9 ASS,Fasc. 10., sv. IV., spisi 3.-7. 
10 Nadbiskupski arhiv - Split, S. 61., 1. 14". 

duhu franjevaca - izbjeglica koji su uz svoju sirotinju spašavali slike i knjige.!! Među tim 
slikama bila je i prilika Majke od Milosti, poznata pod nazivom “Gospa Sinjska". 

Pri kraju gradnje, 7. ožujka 1711., sklopljen je ugovor između serdara Vučkovića i 
harambaše Tomaševića s protom Andrijom Ruspinijem o gradnji stotinu grobnica u crkvi 
za deset banderija. Svaka grobnica stajala je 57 lira (usve 5700 lira). Godinu kasnije 
pokrivena je sakristija do apside i dio samostana, od kojeg su se vidjeli lukovi klaustra sve 
donedavna kad je zid ožbukan. Troškovi su iznosili 1166: 7 lira. Time je nekako završena 
Cijela crkva. 

Njezin graditelj Ruspini 3. studenog 1712. pismeno je izjavio pred Franjom 
Markovićem “de natione Bosnese" i Sinjaninom Bernardom Antoniom Barezzom kako je 
podigao cijelu crkvu. Svod kapela, pohvali se, može se usporediti s drugima u svijetu. Prije 
prihvaćanja posla rekao je fra Pavlu Vučkoviću, “fautore del tutto", kako je to težak i skup 
posao 1 za principa. Hrabri Vučković je odgovorio neka on radi po nacrtu, a on će uz Božju 
pomoć njemu sve isplatiti. Nakon ropstva od pet i po godina i službe kapelana, bogoslovca 
i ispovjednika kod općeg providura Alvisa Moceniga, omogućeno mu je pokrivanje 
troškova crkve koja se pokrila, a stavljen je i glavni oltar. Proto je priznao da mu je sve 
isplaćeno, i to svota od 14.000 dukata. Svoje priznanje Ruspini je završio tvrdnjom kako su 
gradnjom zadovoljni franjevci, ali i splitski nadbiskup i drugi.!2 

Za uređenje unutrašnjosti primala se i dalje državna potpora, ali nešto manja. 
Mletački dužd Ivan Cornelije odobrio je da se i dalje daje od desetine 150 dukata godišnje. 

Crkva pod Kamičkom bila je gotova 1714. Svojim smještajem uvjetovala je kasniji 
urbanistički razvoj varoši: s trga pred njom idu u svim pravcima ulice. 

Spomenuti ljetopisac piše: “... i ovdi u varošu sinjskom (nalazi se, op. p.) u našoj 
crkvi prilika Divice Marie na postavu ili na krpi samo od glave do pojasa upeglana..." On 
nastavlja kako se nalazila u Rami, ali kad i kako je nabavljena “nisam ni od stari mogao 
znati; ele znam ovo kako su mi isti rekli da je stala u crkvi izvan o(I)tara i da nije bila u 
onomu poštenju, u komu je sad...?13 

Slika pripada tipu Marije Djevice s naklonom glave (“Frau mit dem geneiglen 
Haupte"), veoma raširenom u Austriji, ali izvorište im je Italija. 

Naime, nedaleko Rima, u Sacro rittiro di Santo Francesco u Bellegriju, štuje se slika 
BI. Dj. Marije još od vremena B. Tome de Cori (+ 1729.).14 Sudeći po reprodukciji, ona 
sliči Gospi Sinjskoj mekoćom izraza i zagasitim bojama. 

Sličnih slika ima mnogo u Austriji. Najstarija je u crkvi karmelićana u Beču 
(Dčbling). Ona je stigla u Austriju iz blizine Rima. Naime, godine 1610. pronašao ju je u 
razvalinama neke kuće karmelićanin Dominik a Jesu Maria (+ 1630.). Oko godine 1631. 
donesena je u Miinchen, a nešto kasnije u Beč. Prvotno se nalazila u privatnoj dvorskoj 


NJA. Soldo, Seoba..., n. dj., str. 31. bilj. 32. 

12. ASS, Fasc. 10., sv. IV., br. 13. 

13. “Razpisanje od čudnovate prilike Blažene Divice Mane..." - ASS, Knjiga br. 10., iz godine 
1757. pisao isti Filipović. 

4 G. Contenti, Cinque fiori di Santita nel ritiro di San Francesco presso Bellegra, Roma 1984. 

Nacrta crkve i samostana s klaustrom u Sinju (18. st.) 

spas carskog broda na putu iz Linza u Beč, kao i pomoć u Mill protiv Šveđana. Carica 
ju je oporučno ostavila (16. ožujka 1651.) oltaru u Leopoldstidtu (danas dio Beča). U vri- 
jeme turske opsade Beča (1684.) crkva i oltar su stradali. Knez Maksimilijan von 
Liechtenstein podigao je u obnovljenoj crkvi novi, barokni oltar. Kad su iz tog samostana, 
za cara Josipa II. (1765.-1790.), bili protjerani karmelićani, ponijeli su sobom sliku. 
Svršetkom 19. stoljeća oni su se nastanili u Beču - Bčhlingenu i sliku postavili na oltar, 
podignut godine 1901.15 

Kopije te slike nalaze se na mnogim oltarima u Austriji, kao u Lechteiner u 
Leopoldstidtu i u Bechoru u Beču, u Wiener Hartmann-Klosteru, u Greisenasylu 
(Gentzgasse - Beč), zatim Wiener-Neustadtu (Schnitzwerk), Krumbachu na Wechselu, u 
gradskoj crkvi Linza, kod Linza u Kreuzschwesternu, u St. Poltenu kod franjevaca u koru i 
kod engleskih sestara (u novicijatu), u Wimsbachu kod Lambacha, u Kleunzell- 
Miihlkreisu, u Obermiihlu/Donau, u Maria Briindl i St. Gotthardu i drugdje. 

U Mlecima, u crkvi S. Lorenzo postoji na oltaru slična Majka od Milosti. 

Vjerojatno iz Italije stigao je u Ramu umilni lik Majke od milosti. Ona je sličnija 
slici u Bellegriju iu Mlecima, nego iz Beča, za koju mislim da je starija. 

Gospina glava, zaogrnuta dvostrukom koprenom, lagano je nagnuta na lijevu stranu. 
Lice se ističe visokim čelom, nešto s pojačanim spuštenim kapcima iznad kojih su visoko 
zasvedene obrve. Blijedi obrazi oživljeni su crvenilom. Preko glave je tamna zlatnoze- 
lenkasta koprena koja se spušta niz ramena. Ispod nje je druga, prozirna tamnopepeljaste 
boje. U laganom ritmu ona obuhvaća glavu, ramena i gornji dio prsiju. Kroz nju se nazire 
uho i dio vrata a na prsima prelazi u bogatu igru nabora. Ispod nje je tamnocrvena haljina 
stegnuta zelenkastim pasom. Oko glave je nenametljiva aureola. 

Slika je bila na više mjesta preslomljena zbog nošenja u torbi za bježanja iz Rame. 
Stoga se može pribrojiti među naše “Gospe lutalice" koje je narod pri bijegu nosio sobom. 
Majka od milosti ukrašena je zlatom i po njemu je Gospa Sinjska dobila svoju vanjsku 
posebnost. 

Godine 1927. sliku je očistila č.s. Rafacla Egger, a kasnije (1965.) ju je konzervirao 
Filip Dobrošević iz Splita. 

Poznata je sudbina crkve ispod Kamička. 

U vrijeme opsade Sinja godine 1715. turski vojnici su zapalili crkvu: “... budući ova 
crkva nametnuta i napunjena od puka tja do greda žita, vune, prediva i svake druge prateži 
s ufanjem da će sve pod topom ostati. Na 8. augusta Turci joj dadoše oganj i izgori sa svom 
zgradom do sami zidova. Također i crkva kod Svetoga Frane." 

Nakon turskog poraza, časnici i vojnici u tvrđavi nisu htjeli franjevcima povratiti 
Sliku jer su smatrali da su se zagovorom Marije obranili od nadmoćnog neprijatelja. Oni su 
skupili 80 cekina: “... i učiniše jednu krunu od zlata ovoj prilici", piše Filipović, koju i 
danas na glavi ima; i oko Gospe ruke stiskoše, nit ju fratrom već iznit iz fortice dadoše". 





15. O. Schneider, Das gekrčnte Bildnis anserer Licben Frau mit dem geneigten Haumpte..., Wien 
1955. 

Zamisao gradnje trgovačke zgrade na trgu ispred crkve u Sinju prema ideji fra Pavla 
Vučkovića, 1720. g. 


Splitski nadbiskup Stjepan Cupilli okrunio je 22. rujna 1716., o čemu izvještava filipinac 
Ivan Cetinić.!6 Na kruni je utisnut natpis: “In perpetuum coranata triumphat - anno MDC- 
CXV" (Zauvijek okrunjena slavi - godine 1715.). 


16. K.KosoriM. Stipić, Apostoli Gospe Sinjske, Sinj 1987., str. 120-122. 

Franjevci su već godine 1716. molili dužda, a i općeg providura za pripomoć, jer su 
dosta građevinskog materijala dali za učvršćenje tvrđave i nakon opsade za njeno popravl- 
janje.17 Izvanredni providur Zorzi Balbi priznao je 29. listopada 1718. da su franjevci dali 
klak za popravljanje sinjske tvrđave.!š Nešto kasnije (1720.), opći providur Alvise 
Mocenigo odobrio je da im se od dacije trageta preko Cetine daje godišnje 150 dukata za 
uređenje crkve i samostana.!? Radovi su počeli oko 1718., a vodio ih je isti majstor Andrija 
Ruspini. Troškovi obnove iznosili su 2012: 3 lire, od čega je do 31. listopada 1721. 
poduzetnik dobio samo 803 lire što su mu isplatili prokuratori gradnje Antun Bareza i Petar 
Mazucatto. U tom računu spominje se i pet kamena za stubište u kapeli Bl. Djevice 
postavljenih iznad oltara (menze), vrata i stupići pred oltarom. 

Kad su franjevci započeli obnavljanje crkve, zatražili su da im se vrati slika iz 
tvrdave. Opći providur Mocenigo priznao je 11. kolovoza 1720. da su redovnici prenijeli 
prije opsade u tvrđavu crkveno ruho, posuđe i svete slike s oltara, među kojima i “la mirac- 
ulosa della B. V. Madre di Dio".20 On je naredio da se sve vrati do blagdana Velike Gospe. 
Međutim, tome su se suprostavili časnici i vojnici. Vučković je stoga otišao 1721. godine u 
Mletke. Time je uspjeh bio osiguran jer je on bio poznat u Mlecima ne samo zbog tamno- 
vanja, nego još više zbog svoga promletačkog stava među franjevcima, vjerne službe 
općem providuru Mocenigu u bitkama oko Bara i Ulcinja. Vučković je uspio dobiti nared- 
bu dužda Giovannija Cornera II. da se slika vrati. Opći providur Marc Antonio Diego 
poslao je “knjigu" sinjskom providuru Antoniju Mariji Semitecolu pa se on morao pokoriti 
duždevoj naredbi. O činu predaje u tvrđavi spomenuti ljetopisac, koji je iz Splita došao i 
bio nazočan primopredaji, ostavio je zanimljiv opis tog događaja. Svoj opis završio je 
dubokim uvjerenjem da se borba oko slike odvijala jer su svi: narod, franjevci, vojnici i 
časnici bili uvjereni da u njoj “ima rukodila Božjega". 

Čim je slika vraćena, fra Ivan Mialjić dao je izraditi o svom trošku drveni okvir. 
Slika je postavljena iznad oltarnika (menze) sazidana od domaćeg kamena (mulike). Na 
oltaru su, kao što je spomenuto, postavljeno kameno stubište za svijećnjake i za vaze s 
cvijećem ili palmama, a ispred ograda od kamenih stupića. 

Kad je godine 1732. zaprijetilo širenje kuge Sinju i obližnjim selima, varošani su se 
zavjetovali Gospi. Kuga je mimoišla Sinj i stoga su varošani dali načiniti 1733. godine 
oltar od gipsa postavljen iznad već sazidanog antedenpija i stepenica. Na oltaru su bila tri 
pozlaćena anđela. Zidovi kapele bili su na svetkovinama zastrti zastorima od damasta pur- 
purne boje. Njih je nabavio dvadesetih godina gvardijan fra Bone Buljan. Prema običajniku 
crkve iz 1752. godinež! u Gospinoj kapeli postavljali su se zavjese kao i u kapeli velikog 
oltara: na Uskrs i kroz osminu, na Duhove i osminu, na Božić do Vodokršća, ali i na 
Marijine svetkovine: na dan Marijina očišćenja (2. veljače), Navještenja (25. ožujka) kad 
padne prije pete nedjelje korizme, na Marijino rođenje (8. rujna), na Veliku Gospu - 
Uznesenje Marijino (15. kolovoza) i na blagdan Bezgrešnog začeća (8. prosinca). 

17 ASS, Fasc. 10., sv. IV., br. 18-19. 
18 Isto, br. 21. 
19 Isto, br. 22a. 


20 ASS Fasc. 10., sv. IV., br. 22. 
21 — Knjižnica franj. samostana, rukopisi, fasc. I., br. 1. 

Gospa Sinjska 

POJE LOLA OLEG ND. ODO DODO JA 


ljetopisac: “... od prstenovih, kruna i drugih zavita i s" troškom mnogi bogoljubnih, koji 
dadoše u pomoć obilate lemozine, a i s" nastojanjem oca m.p. fra Jerolima (Filipovića, 
OP.P.)... bi okovana u srebro u Mleci i potroši se oko dvi stotine cekina". Okvir je napravio 
mletački majstor Bernardin Fornezieri za 3581 litra.22 

Široki okvir ukrašen je velom s pozlaćenim resama. Pri dnu su bili prikucani rokoko 
medaljoni uokvireni volutama u obliku slova “C" (roccaille). U sredini je medaljon s 
velikom školjkom u kojoj je manja pozlaćena. Iznad okvira virila je kruna koju su držala 
dva anđela, dok su ispod nje bile dvije anđeoske glavice. 


22 ASS, Fasc. 10., sv. Iv., br. 29.: 
C(onto) primo Agosto 1746. Venezia 
Deue dar per Soasa Argento che serue per la B.YV. di Sin. 


La deita Došao coin ARA 212 

VIE POE žena nonisnišveiina iii cdi čaša pk Lo 2334. + 
Fersalitina 14 so ooaanaomadaaoresaiassnaaikks vo gmisšanaš E 844: - 
Por GOmniši 01 MOU DESI nanesena vino etnosa oekv 1. 248: - 
Per spesi in Scheletro della Soasa legno ......000000 ono natasstnatnonnononononoano k M: o 
Per spesi a far in argentar detta Soasa al dietTO0 .........0000000oanao nono nonnanaa M 14: - 
Per spestin Cason retro a Carta 2 oo ananas reads isss 1. ll: - 


1. 3471: - 
Pid altri soldi spesi: 
Nel Pedestral di legno intagliato one ua sopra il quadro _............-.<..... 1. 54: - 
I feramenti per il sopradetto quadro č pedestal ..........0000oo ono noononoonanno L 50: — - 
L 3581: - 


Bernardin Fornasiero oreffice 


All Segno della Note: 
Ho ricevuto io Signor Bemardin Fomezieri dal Sig. Zu= 
saune Balich vediini n. 20. val. saznas vekozvoiasisavnasassnajoškania BA 440: — - 
dal N.S. Alessandro Semitecolo per Carita .........000 00000 anvavanananaavanananco 1. 8: - 
lV profezor Lagih per saldo aaaosoaoazaknsavegesje epi oakika« L 30: - 
478: . 
Dare hauer per Argento riceputo č fatto 
Verga č li suoi vasi nella Seca č Come da conto speditto importa........ l Izd: #& 
Pil Oro il qual importa come pur da conto spedilo............«..oeeeoeovonennne l 459: 2 
G. 18. novembre 1745. riceuo Cechini n. 20 Val...............eooonnnnonannnnano 1 440: - 
Pid un paro Vasi Argento pesa 1. 13:3 a 1. Tl Corsa importa................ 1 155: 
G. 25. februaro 1745. o riceuo felipi n. 80. Val ..,.-.+00000000030006050000050050900+ 1 880: — - 
Riceputo Lk 3503: 15 
Conto Tistretto: 
1 | PRA RT 1. 3581: — - 
DOT OOR ocena ed dodati 1. 3503: — - 
Resta kh 478: - 


Saldato come aparir... nella carta adietro 1. 478. 

Na zidovima visjeli su zavjetni darovi. U popisu oltara crkve iz oko 1768. upisani su 
predmeti, ali bez brojčanih oznaka. Zbog zanimljivosti oznaka?23 donosim popis: “Zavita 
što je od srebra i oz (!) zlata: kruna veliki, kruna mali, prstena, konja, ovaca, volova, koza, 
pasića, očiju, sisa, statua od ljudi, nogu, ruku, vilica ljudskih, očenaša, svića obišeni, kosa 
od ljudi, bambina, ogrluka ženski, vinaca ženski, rećina od srebra, od zlata, međulja oz (!) 
zlata, zočglia (2) oz (!) zlata, srca oz (!) zlata, srca od srebra, ogrluka oz (!) zlata, zvizda oz 
(!) zlata, jagančića okovani u srebru, zubova 0z (!) zlata, križića od srebra, križića okovani 
u srebro, križića oz (!) zlata, prsteni oz (!) zlata, ogrluka od bisera, rećina od bisera". Oltaru 
su pripadali osim potrebne robe, svijećnjaci od drveta, mjedi i srebra, relikvijar, palma 
“iliti grana", srebrne oltarne ploče (convivia) kao i od drveta, “Kris jeruzolimski". 

Godine 1763.-1764. kuga je ponovno zahvatila sela oko Muća, a bolest, pa i glad, 
proširila se i do blizine Sinja. Nakon prestanka tih nevolja, Gospin oltar dobio je rokoko 
dodatke. Njih je načinio isti mjetački majstor koji je izradio i tron za izlaganje Presv. 
Otajstva. On se krije pod slovima žigova (punca): “P - G", po Ivi Lentiću. Naime, kruna s 
dva anđela spuštena je nad obodo slike. Sa strane su nadodani ukrasi od voluta i akantuso- 
va lišća. Ispod je podnožje s dvije glave anđela. Iznad okvira je igra lišća između kojih dva 
poveća anđela nose krunu s pozlaćenim križem. Na gornjem dodalku je latinski natpis: 
“Sancte M.G. sub urbi Sign 1766" (Sv. Mariji od Milosti pod gradom Sinjem 1766.). Na 
tom radu pomogao je, tako je u tradiciji, sinjski zlatar Ivan Matić.24 


23 ASS, Fasc. 10., sv. IV., br. 34. 
24 U novije vrijeme, 1973., akademski kipar Ante Jakić iz Zagreba obnovio je okvir. Zlatar Matić 
Tadio je u Sinju i Splitu u 18. st. On je procijenio srebro na oltaru Gospe Sinjske: 


Adi 18 Xbre 1767. Sign 
Lampade € Lampadini asa naaookosvasoeoooanjeraiszcan vernon n. 8 
4::.1.: 11... JARANNJERESRERE PRERANA O e a eo ron pm VA N. 12 
.| ame meme N. 4 
+... mmen ore vea eee n. 2 
i. Jem n. 10 
|... pemon memoare rerne n. 12 
neee mae rame n. 1 
oro ema e e e a ne ti, l 
DOE ia A S A O ARARA N. 4 
oj. || gem me m eve mome ma eona sre remne menu n. l 
Osiensorio delle REHGUIG esa nno dina ROKA n. 1 
meme n. 4 
Toribalii ana aend RA VA n. 2 
oo g A.A o nara n. 1 
ib, <. Sem memeeeeeneaeepn n. 6 
Vi sono poi altre Minacie e dei Vuoti che in tutto ascende alla 
|. d.o.o n. 1790 


Pili in orro una corona della B.V., due cori, colana, perle, tre stelle, 

un giovello, una croceta, para tre rechini, due anelli... 

In tuitoascende alla Summa di onzie 2 osesavnagssssavassoieašaaii vie svoji kasno 0 n. 8 I/A 
Io Zuanne Matich orefice afermo quanto di sopra 

Giovanni Batta Barezza sindico afermo quanto di sopra. 

križevi i svijećnjaci u Mlecima. Crkva je bila veoma bogato opskrbljena. Međutim, u 
požaru sakristije 1938. godine propali su vrijedni primjerci, kao i za drugoga svjetskog 
rata, pa i ono što je ostalo nije malo, zahvaljujući dijelom skrbi članova Bratovštine dobre 
smrti. 


Među sačuvanim predmetima iz tog vremena ističe se srebrni kalež, datiran godinom 
1765., oltame tablice iz godine 1761., a nabavila ih je spomenuta bratovština jer je na 
njima lik sv. Franje i mrtvačka glava. Ista je bratovština nabavila i četiri moćnika (1761.), 
vrsne radove, kao i šest svijećnjaka. Oltaru sv. Ante pripadale su kanonske tablice s likom 
sveca s ljiljanom u ruci. Vjerojatno su iz tvrđavne crkve ostaci dviju kanonskih tabli jer se 
na njima nalazi lik sv. Barbare, zaštitnice topnika. Iz domaće radionice 18. stoljeća je sre- 
brni moćnik i svijećnjak za vječno svijetlo. Sačuvano je iz tog vremena nekoliko križeva, 
procesionalnih raspela, svijećnjaka. Ponajvrjedniji je primjerak monumentalni tron za izla- 
ganje svetootajstva. 


I u drugim su kapelama bili smješteni oltari. Prema Gospinoj bila je kapela s oltarom 
sv. Josipa, sagrađena godine 1750., a sastojao se od antependija (“stolar iliti pedestal") od 
mulike, a iznad se dizao kameni oltar s dva gipsana anđela. Na oltaru je “na postavi“ bila 
svečeva slika u pozlaćenom okviru od drveta. Na oltaru se nalazila potpuno pozlaćena 
Isusova glava. Oltar, kao i drugi, imao je po zidovima nešto votiva. 


S lijeve strane velikog oltara bio je onaj sv. Paškala i Didaka, od kamena podignut 
godine 1750., s dva anđela od gipsa. Slika je jednako imala drveni pozlaćeni okvir. Na 
njemu se nalazila slika Gospe od sedam žalosti u pozlaćenu okviru. U inventaru se ne 
spominju drugi oltari. 

Bratovština dobre smrti imala je svoju kapelu Duša od čistilišta ili sv. Franje. Za nju 
su se brinuli bratimi i opskrbili je srebrnim svijećnjacima, kanonskim tablicama i križem. 
Još su u crkvi bile kapele posvećene svetom Dujmu, Ivanu i Roku te oltar sv. Ante. Oltar je 
Sveca iz Padove bio od kamena i crvenog mramora. Dao ga je načiniti Antun Zlatarić. 
Postavio je na oltar natpis: “ANTONIUS ZLATARICH TESTANS UNIVERSIORUM 
RELIQUIT HEREDE MDCCXLIII". 


Veliki oltar iz 1768. godine bio je od mulike. Imao je dva tabernakula, jedam od 
mramora, a drugi pokretni od drveta. Oltar je bio dobro opskrbljen posuđem 1 robom. 
Godine 1729. nabavljene su orgulje za 66 cekina skupljenih od dobročinitelja. Od 1735. 
uređivala su se sjedišta u koru od orahovine. 


Zbog velike opasnosti od širenja kuge, od koje su konačno bili oslobođeni, Sinjani 
su se zavjetovali da će podići mramorni oltar svojoj Zaštitnici. 

Prije zamisli o podizanja mramornog oltara, franjevci su uredili njegovo pravno 
stanje, jer su bratimi držali oltar sv. Franje. Stoga su godine 1764. tražili da se prokuratori 
gradnje i glavari odreknu svakog prava na oltar (“alcuna immaginabile ingerenza o jus 
nell'Altare medessimo nelle sacra Immagine..."), a niti se mogao rušiti stari dok se ne spre- 
mi materijal za podizanje novog. 

Međutim, 28. studenog 1769. snažan je potres oko podne potresao područje Sinjske 
krajine.25 Tijekom osam dana zemlja se često tresla. Tvrđava je bila napola srušena, i u 
njoj crkva sv. Mihovila, pa je se počelo napuštati. Ispod nje mnoge su kuće oštećene, a 
među njima i Gospina crkva jer su joj zidovi bili od požara (1715.) oslabljeni. 

Crkva se brzo popravila. Prokurator gradnje bio je sinjski providur Toma Sodarini, 
dok se od franjevaca istakao spomenuti Buljan. Sinjski trgovci Ivan Glunčević i Jure 
Milošević pozajmili su 400 cekina.26 Kolonelo Knina Stjepan Nakić poslao je na dar 26 
balvana, a sinjski providur dao je klak iz državnih klačardi ispod tvrđave. Narod su orga- 
nizirali prvavci banderija, među kojima serdar Justin Vučković i kolonelo Surić. Crkva je, 
zahvaljujući tom zanosu, bila relativno brzo popravljena. Proto građe bio je isti koji je 
radio na makarskoj stolnici i crkvi u Podgori, piše Glunčević, a bio je iz Napulja (Vincenzo 
Bisaggio), oženjen Perinom (moguće Marinom), kćerkom Ignacija Franića27 Radovi su 
koštali uz svu pripomoć oko 6400 cekina, piše isti Glunčević. 

O početku gradnje postoji kratki zapis:28 “Godine Gospodinove 1770. miseca maja 
iste g. 22. na dan svetoga Celestina. Metnuše poduminta na petnaest uri manje 6 minuta 
poče blagoslov, dura je uru i kvarat. Čini blagoslov m.p. provincijal fra Carlo Marojević iz 
Petrova polja rodom. Prva stina gospodina serdara Grabovca, u poduminti i u njioh su 
postavljene moći to jest kosti od sveti i naode se u kantunu donjemu od podne, to jest sprid 
od obraza s live strane od vrata“. 

U obnovi je tlocrt crkve izmijenjen. Kapele s južne strane su porušene, a sa sjeverne 
su pretvorene u spremišta. Zidovi su pojačani. Crkva je dobila tri visoko postavljena prozo- 
ra, a ispod po dva s polukružnim završecima. U proširenim zidovima ostavljeno je šest 
visokih udubina lučno zasvedenim u kojima su postavljeni oltari. Pročelje je bilo jedno- 
stavno, s profiliranim okvirom vrata s iznad postavljenim zatvorenim timpanonom. Iznad 
vrata postavljena je velika ruža. 

Nakon godinu dana gradnje, 6. svibnja 1771., bio je svečano postavljen krov na 
crkvi. O tome postoji zapis: “Na istu bi metnuto slime 6. istoga i proto od drvlja biše 
meštar (prekriženo) iz Makarske, koji metnuse na 20 i tri ure (oko tri sata poslije podne, 
Op.p.), isto i bi veselje veliko, u zvona slavi se, lumbardanje pušaka na istoj i bi premije 
najiprie naše, to jest fratarsko, košulje 2, faculeta 5 o(d) svake vrste i ovo su dali fratri. Pak 
od sekulara ja ne znam što su bili darovati i iznese kolunel svoji najprvi barjak to jest pučki 
na slime i serdari također, ma biaše ništa i govorenja među njima zaradi isti bandira". 

Tom teškom udarcu poluporušene varoši pridružile su se još ponajgore nevolje, glad 
i kuga (1784.) od koje je u Cetini pomrlo oko 1.5000 osoba, a u sinjskoj župi oko 129 bez 


25. M. Kišpatić, Potresi u Hrvatskoj, Rad HAZU, knj. 122., Zagreb 1895., str. 113. O njemu je iz- 
vjestio Dominik Condulmer 27. veljače 1770. vladu, upotrebivši mletački način datiranja, a što 
je 1869. O potresu piše i fra 1. Marković, Sinj i njegovo slavlje, Zagreb 1898., str. 50. i sl. 

26 — Marković je napisao 800 cekina, dok Glunčević i u spisima piše 400. 

21. N. Bezić-Božanić, Stanovništvo Sinja u Lovrićevo doba, zbornik: Ivan Lovrić i njegova doba, 
Sinj 1979., str. 151., bilj. 36. donosi da se Vincenzo Bisaggia iz Apulije oženio 1776. s Marijom 
pok. Ignacija Franića. Je li to poduzetnik koji je obnavljao crkvu? 

28. ASS, Fasc. 10, sv. IV., br. 34. 

izvršenje zavjeta za gradnju mramornog oltara Gospe Sinjske. 

U “Slobodnoj Dalmaciji" Radoslav Tomić pisao je o mramornom oltaru Gospe 
Sinjske. Estetskom analizom i usporedbom s nekim oltarima na području srednje 
Dalmacije, Tomić je “bez dvojbe" utvrdio da je sinjski oltar nastao u radionici braće Pija i 
Vicka dall'Acqua iz Chioggc (Mlcci).?9 

Njegov zaključak mogu potvrditi i pismenim zapisom suvremenika fra Josipa 
Glunčevića (+ 1839.).31 Poznati pisac “Diarija" (Dnevnika), prijatelj maršala Marmonta, 
Glunčević napisao je kako je ideja podizanja mramornog oltara umjesto staroga, izrađenog 
u “moda di quei tempi", nastala u godinama bojazni od širenja kuge (1763.-1764.). Glavni 
poticatelj bio je tada poznati propovjednik i pisac trotomnog djela propovijedi fra Jerolim 
Filipović (+ 1765.). On je okupio u bratimskoj kući ispod crkve harambaše i glavare sin- 
jskog područja, sekretara sinjskog providura Rocca Cornera (1766.-1768.) te ih nagovorio, 
uz podršku gvardijana fra Petra Vuletića, reč. Šuša, da podignu novi oltar kao zavjet što ih 
je Gospa oslobodila od biča kuge. Odluka je čak sastavljena kao spis, a pretvorila se u zav- 
jet preko trodnevnice održane u crkvi uz izlaganje Presv. Otajstva kojom je prigodom 
propovijedao Filipović. To su mu bile posljednje propovijedi u sinjskoj crkvi, jer je godinu 
kasnije (1765.) umro.32 

U tim je propovijedima “otac provincije" naglašavao Marijinu pomoć u nevoljama 
koje su proživljavale “krajine, navlastito sinjska, kninska i imotska". Propovjednički je 
podsjetio vjernike: “.., spominjete se da i dva puta u naša vrimena imadosmo bič kuge ne 
samo na vrati nego i među nama i bismo oslobođeni“, te ih upitao: “Jeda ovo učiniše naše 
straže, naša pomnja...? i odgovorio: “Ona nas obrani, ona bi oni zid koi je postavljen među 
nama i srčbom Božjom/'',33 

Nakon što je Filipović protumačio narodu s oltara zavjet i zašto se on čini, izabrani 
su prokuratori gradnje, ugledni sinjski građani: Antun Lovrić, Ivan Glunčević, Jure 
Milošević i Justin Vučković, serdar krajine, kao i tri zidara Sinjanina kojih imena nisu 
upisana. 

Iako je spis potpisan 1764. godine, nije ništa poduzeto do 1775. godine, a Glunčević 
misli da se to dogodilo zbog smrti Filipovića, zemljotresa, popravljanja crkve u kojoj je 
godine 1774. napravljen novi organ, a 1775. sazidan mali zvonik, a tome bih još nadodao 
glad i kugu (1783.-1784.). 

Nakon što su prebrođene sve te nevolje i teškoće, oslabila je zainteresiranost oko 
podizanja oltara, tim više što je u novom uređenju unutrašnjosti s visokim lukovima oltar 
morao biti mnogo viši. Pa ipak, krenulo se i u taj skuplji pothvat. 


29J.A. Soldo, Prilozi za upoznavanje razvoja Sinja pod Venecijom, Sinjska spomenica, Sinj 1965., 
str. 167.-168., bilj 383. 

30 Slobodna Dalmacija, 49/1991., 29. lipnja; članak je prenio glasnik Gospa sinjska 18/1991., 15. 
kolovoza, br. 1. (39.), str. 4. 

31 Knjižnica franj. samostana, rukopisi, fasc. VIII, 1. 

32. [sto, rukopisi VIII, br. 1, str. 1-5. 

33, A. Soldo, Marijin perivoj, zbornik: Sveta Marija, str. 102. 

dall' Acqua, professori d'altare di marmo in Sebenico", piše Glunčević. Braća dall' Acqua 
morala su u tri vremenska razmaka podignuti oltar, i to najprije predoltarnik, zatim kolon- 
ade (srednji dio) i konačno završni nakit (cimiere), što i pokazuju izvjesne razlike na 
oltaru. Sve skupa koštalo je “territorio" oko 1.400 cekina. 


Na tri stube ukošenih rubova od crvenog mramora postavljen je antependij od bijel- 
og mramora, dok je osnova od zelenog. Središnji dio dvjema polukružnim linijama daje 
privid sarkofaga uz koji su četvrtasti stupovi s dva anđela. U “sarkofagu", u plitkom reljefu 
prikazano je Uznesenje Bogorodice uz lijepu igru rokoko vitica. U srednjem dijelu, u 
kojem prevladava crveni mramor, dižu se dva velika stupa s korintskim glavicama. Na 
rubovima oltara pri vrhu vise girlande s voćem, a ispod volute od lišća. U sredini iz velike 
otvorene mramorne krune postavljen je “zastor“ od tamnožulog mramora koji podržavaju 
četiri mala anđela. Usred te igre mramornog zastora, a na šarenom postolju, stoji veliki sre- 
brni okvir slike Gospe Sinjske. U završnom dijelu, timpanu, sjede dva anđela, a iznad dvije 
glave anđela u oblacima. Između njih se diže ploča koja završava polulukom nad kojima 
dva anđela lebde i drže krunu od dvanaest zvijezda. 

Pri dnu oltara postoji prolaz za vjernike koji tu hodeći ili klečeći vrše svoje molitve i 
zavjete. Na ulazu tog prolaza su natpisi ispod mramornih završetaka. Desni je natpis 
napisan latinskim a lijevi talijanskim jezikom. U desnom je klesar napravio grešku te je 
prvi red stavio preko crte koja zaokružuje natpis, a u drugom je preko gornjeg natpisa 
isklesao slova drugog reda i stoga se veoma teško čita. 

Desni je natpis: 

GRATIARU: DEIPARAE SERVATRICI QUEM 

F(?)F. MIN. A TURCAR TYRANNIE FUGIENT DETULER. AN 1687. 

INCOLAE SUBURBII ET TERRITORII SIGNI VOTV PERSOLVENTES OB 


PESTEM 


CIRCUM MINITANTEM ANNI MDCCLXIV. PROVISORE B.M.EX:m9 
LEONARDO BALBI 

ARAM HANC A FVNDAMTIS ERIGERE CEPERUNT DEHINC 
PERFERUNT A. MDCCXCV. 

Lijevi natpis: 

ALLA VERGINE CUSTODITRICE 

DEL TER? DI SIGN CINTO DA PESTZA E PRESERVATO L'ANO 
MDCCLXIV 


QUESTO ALRE INCOMINCIATO P VOTO DA TUTTA QTA POPOLAZIONE 
VIENE ORA COPTO DEDICATO CONSTO SOTTO IL FELICISSIMO 


GOVERNO DELI 
ECC.M% GIO: GOTTARDO CATTI L'ANNO MDCCXCV. 

Iznesenim podacima utvrđeno je da je oltar Gospi Sinjskoj napravljen u radionici 
altarista Pla i Vicka dall' Acqua, čije brojne oltare spominje Tomić. 


Nasuprot Gospinom je oltar sv. Josipa, i to od mulike. Sliku na oltaru napravio je, 
prema zapisu Glunčevića,34 neki Toma Giezi. On je, naime, radio za samostan veliku 
klačardu. Radio je protiv načina rada domaćih majstora “professori nostri Morlachi", tako 
da mjesto predviđenih 1000 konja klada, nije dobiveno ništa. Ipak, piše Glunčević, taj var- 
alica bio je strastven slikar te je naslikao oltarnu palu koja je imala pozlaćeni okvir.35 


Do njega je bio smješten stari kameni i dijelom mramorni oltar sv. Ante. Kako nije 
ispunjao visoku nišu, nadodani su na vrhu dodaci od mulike. Na oltar je postavljen mali 
mramorni tabernakul. Na njemu su vrata koja je napravio domaći majstor godine 1763. od 
pozlaćena srebra. 


U niši uz Gospin oltar prema zapadu Bratovština dobre smrti dala je načiniti od 
mulike i gipsa zanimljiv barokni oltar koji obuhvaća cijelu udubinu.3€ Druga dva oltara pri 
dnu crkve bila su jednostavna. Nakon zatvaranja tvrđave crkve, njezin titular sv. Mihovil 
dobio je oltar na desnoj strani uz vrata samostanske crkve (danas sv. Paulina). 


Godine 1798. franjevci su postavili strop na crkvi i time je završen rad oko njezinog 
uređenja u 18. stoljeću. 


34 Knjižnica franj. samostana, rukopisi, fasc. VIII, 3.: “Elenco dei padri gvardiani di questo con- 
vento de pp. minori mm. osservanti di questo borgo di Sign..." 

35 Slika je oštećena u drugom svjetskom ratu te ju je obnovio fra Bemardo Buljević i trebalo bi je 
ponovno dotjerati. Još više bi trebalo obnoviti oltar. 

36 Oltar je bio veoma oštećen ali su ga obnovili restauratori pod vodstvom Filipa Dobroševića. 

LA CHIESA E L'ALTARE DELLA MADONNA DI SINJ NEL XVIII SECOLO 
Josip Ante Soldo 


Dopo che i francescani fuggirono con la popolazione da Rama (Bosnia) nella Marca 
del Cetina (1687), furono sistemati per alcuni anni a Spalato. Ritornando a Sinj, si sta- 
bilirono sotto la fortezza in una posizione sfavorevole (presso S. Francesco). Per questo 
motivo il loro padre spirituale, fra Pavao Vučković, penso alla costruzione di una nuova 
chiesa con ampia piazza su un terreno da loro ottenuto sotto Kamičak (1695). Vučković nel 
1698 stipulo 1l contratto con il proto Macanović Raguseo da Trau per la costruzione di una 
chiesa con cappelle laterali. Un anno dopo fu posta la prima pictra alla presenza del 
proveditore generale Alvise Mocenigo. La costruzione procedeva lentamenite poichč truppe 
turche avevano fatto prigioniero Vučković e lo avevano deportato in Oriente. Anche dopo 
il suo ritorno dalla prigionia (1703) fu difficile ottenere i mezzi necessari, cosicchć la 
chiesa fu ultimata solo nel 1709, o meglio, nel 1712 quando l'architetto Ruspini riconobbe 
di essere stato completamente pagato. 


In questa chiesa fu collocato il dipinto della Madonna delle Grazie (Gospa Sinjska) 
che 1 francescani avevano portato qui da Rama. Ella apparticne al tipo di Madonna con il 
capo chino (“Frau mit dem genciglen Hapte") ed, č probabilmenie opera di un pittore 
sconosciuto della fine del XVI o del principio del XVII secolo. 


Tuttavia, la chiesa sotto Kamičak fu presto incendiata dai soldati turchi in occasione 
dell'assedio alla fortezza. Dopo la guerra essa fu restaurata. Al suo interno, in una cappella 
laterale, č stato innalzato Valtare della Madonna di Sinj. Esso nel 1733 fu sostituito da uno 
in gesso alla manicra barocca. Su di esso vi era il dipinto che fu abbellito da una cornice 
quadrata argentea opera del maestro veneziano Bernardino Fornenzicri. La cornice ottenne 
piu tardi (1766) ricche aggiunte. Per il pericolo di diffusione della peste, gli abitanti di Sinj 
fecero voto di erigere alla loro Protettrice un grande altare in marmo. Tuttavia, nel 1769, 
un forte terremoto colpi Sinj, la fortezza e la chiesa della Madonna, che dovette essere 
riparata dalle fondamenta. Le antiche cappelle furono demolite, i muri rinforzati, le finestre 
aperte in alto, e nci muri ampiati furono lasciate sci alte nicchie con archi nelle quali 
furono collocati degli altari. II terremoto, come la carestia e la peste (1784) fecero riman- 
dare la costruzione dell'altare votivo. Solo ncl 1690 i procuratori dell'edificio stipularono il 
contratto con i fratelli Dall'Acqua, altaristi di Šibenik (Sebenico). Il monumentale altare fu 
ultimato nel 1795. Con cio la chiesa di Sinj ottenne il suo ornamento di maggior valore. 

